ikt.szám: Na/56/2026.

J E G Y Z Ő K Ö N Y V

Készült: Nagyacsád község Önkormányzata Képviselő-testületének 2026. január 28-án 18 óra 00 perckor megtartott nyilvános üléséről.

Helye:	Nemesgörzsönyi Közös Önkormányzati Hivatal Nagyacsádi Kirendeltsége

Jelen vannak: 	
                         Szalóky Nándor Polgármester
		 Tima Zoltán Ferenc
		 Kolonics Szilvia
 Szakács Balázs
 Tóth Péter
 		  képviselők

Távol van: - 
                   
Tanácskozási joggal jelen van: Novák Edit aljegyző
Meghívott: -
		  		             
Érdeklődő:   - fő

Szalóky Nándor Polgármester: Köszönti a képviselőket. Megállapítja, hogy az ülés határozatképes, mivel a megválasztott 5 fő képviselőből 5 fő jelen van. Szalóky Nándor polgármester elmondja, hogy a 7., és8., napirendet kéri levenni a napirendről, mivel a Közös Hivatal költségvetése tárgyában vannak eltérő vélemények, ez befolyásolja az önkormányzat költségvetését is. Kéri új  7.. napirendnek felvenni a „Közvilágítás korszerűsítésre szerződés megkötése” napirendet. Megkérdezi, van-e hozzászólás, kérdés. Mivel további kiegészítés, kérdés nem érkezett, felkéri a képviselő-testületet, hogy szavazzon a napirend elfogadásáról.
Nagyacsád község Önkormányzatának Képviselő-testülete 5 igen szavazattal, tartózkodás és ellenszavazat nélkül a következő határozatot hozta:
1/2026.(I.28.) önkormányzati határozat
Nagyacsád Község Önkormányzatának képviselő-testülete 2026. január 28-i ülésének napirendjét az alábbiak szerint határozza meg:
1. 2026. évi munkaterv elfogadása
Előadó: polgármester
1. 2026. évi Szolgáltatási terv elfogadása
Előadó: polgármester
1. A kötelező felvételt biztositó általános iskolai körzethatárok elfogadása 
Előadó: polgármester
1. Szita Károly, a megyei jogú városok szövetségének elnöke és Kaposvár polgármestere megkeresésének tárgyalása
Előadó: polgármester
1. Magyar Falu Programban kiírt pályázatok tárgyalása
Előadó: polgármester
1. [bookmark: _Hlk219904225][bookmark: _Hlk219989761]A településterv és a településképi arculati kézikönyv készítésével és módosításával összefüggő partnerségi egyeztetés helyi szabályairól szóló …/2026. (….) önk. rendelet elfogadása
1. Közvilágítás korszerűsítésre szerződés megkötése
Előadó: polgármester

Napirendek tárgyalása:
1)2026. évi munkaterv elfogadása
Előadó: polgármester
Szalóky Nándor  polgármester ismerteti a munkatervet. Elmondja, hogy az idei évben előre látható napirendeket tartalmazza a munkaterv. Ismerteti a tartalmát.
Szalóky Nándor polgármester megkérdezi, van-e valakinek még kérdése, hozzászólása.
Szalóky NÁndor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 5 igen szavazattal, ellenszavazat, tartózkodás nélkül a következő határozatot hozta:
2/2026. (I.28.) önkormányzati határozat
Nagyacsád község Önkormányzatának Képviselő-testülete az előterjesztett 2026.évi munkatervet a javaslat szerint elfogadja.
Határidő: 2026.évben folyamatos
Felelős: polgármester

2)2026. évi Szolgáltatási terv elfogadása
Előadó: polgármester
Szalóky Nándor polgármester elmondja, hogy minden évben elkészítésre kerül a szolgáltatási terv. Háriné Nagy Veronika közművelődési ügyintéző elkészítette a tervet, amely tartalmazza a rendezvényeket. A terv tovább bővíthető.
Megkérdezi, hogy van-e valakinek kérdése, hozzászólása?
Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 5 igen szavazattal, ellenszavazat, tartózkodás nélkül a következő határozatot hozza:
3/2026. (I.28.) önkormányzati határozat
Nagyacsád Község Önkormányzat Képviselő-testülete úgy döntött, elfogadja Nagyacsád Község Önkormányzat 2026. évi szolgáltatási tervét.
Felelős: polgármester
Határidő: folyamatos
3)A kötelező felvételt biztositó általános iskolai körzethatárok elfogadása 
Előadó: polgármester
Szalóky Nándor polgármester ismerteti az iskolai körzethatárt tervezetet. Elmondja, hogy a  Vargha Gyula Református Általános Iskola és Óvoda került kijelölésre.
Megkérdezi, hogy van-e valakinek kérdése, hozzászólása?
Szalóky Nándor  polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 5 igen szavazattal, ellenszavazat, tartózkodás nélkül a következő határozatot hozza:
4/2026. (I.28.) önkormányzati határozat
Nagyacsád Község Önkormányzatának Képviselő-testülete a Pápai Tankerületi Központ 2026/2027. tanévre vonatkozóan kötelező felvételt biztosító körzethatár javaslatát az előterjesztés szerint jóváhagyja. 
A Képviselő-testület felkéri a polgármestert, hogy a döntésről az érintetteket értesítse.
Határidő: 2026. február 15.
Felelős: polgármester
4)Szita Károly, a megyei jogú városok szövetségének elnöke és Kaposvár polgármestere megkeresésének tárgyalása
Előadó: polgármester
Szalóky Nándor polgármester elmondja, hogy  Szita Károly Kaposvár Megyei Jogú Város Polgármesere, a Megyei Jogú Városok Szövetségének elnöke levélben fordult az önkormányzatokhoz, amelyben felhívta a figyelmet a Tisza Párt „Magyarország 2027-2035 konvergenciaprogram” címen összeállított rendkívül súlyos adóemelési – és megszorító csomagjára, amely a magyar társadalom valamennyi tagját hátrányosan érintené. A tervek megegyeznek Brüsszel elvárásaival, ugyanis Brüsszel azt követeli a tagállamoktól, hogy különböző megszorítások és adóemelések révén szedje be az ukrajnai háború finanszírozására és Európa háborús felkészítésére szánt összegeket. Ez a program szöges ellentétben áll a településeken élő emberek és vállalkozások érdekeivel.
A fentiek okán Szita Károly levélben a városok összefogását javasolja a települések megvédése érdekében és kéri, hogy a veszélyt jelentő terveket tárgyalják meg a települések és határozatban utasítsák el azt.
Megkérdezi, hogy van-e valakinek kérdése, hozzászólása?
Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 4 igen szavazattal, 1 tartózkodással, 0 ellenszavazattal, a következő határozatot hozza:
5/2026.(I.28.) önkormányzati határozat
Nagyacsád Község Önkormányzat Képviselő-testülete megtárgyalta Szita Károly, a Megyei Jogú Városok Szövetsége Elnökének a Tisza Párt „Magyarország 2027-2035 konvergenciaprogram” címen összeállított adóemelési- és megszorító csomagjára vonatkozó megkeresését, és a Tisza Párt „Magyarország 2027-2035” konvergenciaprogramjával kapcsolatban az alábbi döntést hozza:
1. Elutasítjuk a jövedelemadó és munkaterhek emelését!
Településünk érdeke az alacsony adóteher, amely hatékonyan szolgálja a helyi munkavállalók és munkáltatók érdekeit, valamint azok megerősödését. Nyugdíjasaink pedig egy végigdolgozott élet után méltán érdemlik meg, hogy nyugdíjukat ne terhelje adó.
1. Elutasítjuk a családtámogatások és gyermekek ellátásának bármily nemű csökkentését!
Meggyőződésünk, hogy a településünkön élő gyermekes családok érdekét nem szolgálja a családtámogatási rendszer drasztikus átalakítása. Továbbá kifejezetten hátrányosan érintene minden gyermekes családot az egészségügyi ellátáshoz való hozzáférés korlátozása. A településen élők érdeke a családtámogatási rendszer további bővítése, az adókedvezmények rendszerének kiszélesítése és a gyermekek ingyenes orvosi ellátásának fenntartása.
1. Elutasítjuk a vállalkozások és gazdasági szereplők terheinek növelésére tett kísérleteket!
Az önkormányzatok pénzügyi működésének egyik alapja a vállalkozások által befizetett adó. Ennek drasztikus megemelésével messzire űznénk az érintett vállalkozásokat versenyképessége kerülne veszélybe, de az általuk biztosított munkahelyek is. Arról nem is beszélve, hogy maga az önkormányzat működése is ellehetetlenülne.
1. Elutasítjuk a ingatlanok megadóztatását és az azok ÁFA-emelését!
A településen élő emberek érdeke az ingatlantulajdon népszerűsítése. Különösen azoké, akik ezért őket érzékenyen érinte az ingatlanok tartási és bérlői terheinek megadóztatása, ami megnehezítené a lakhatás biztonságának megteremtését és fenntartását. Emellett polgáraink jelentős részének a munkába járást önhibáján kívül gépkocsival kell megoldania, az ÁFA-emelés pedig megnehezítené a munkahelyhez vezető vagy családi útvonalak váltását.
1. Elutasítjuk az állami nyugdíjrendszer megszüntetését, privatizálását!
A településünkön élő nyugdíjasok veszélybe kerülnének egy olyan intézkedéssel, amelyben az állami ellátórendszert a magánpénztári rendszer váltaná fel. A nyugdíjak ki lennének szolgáltatva a piac ingadozásainak a befizetések mértékétől függetlenül.
1. Elutasítjuk a szociális és jóléti ellátások megszüntetését, privatizálását!
Az ingyenes egészségügyi ellátás kivezetése veszélyezteti az egészségügyi ellátáshoz való egyenlő hozzáférést és nem szolgálja egyetlen önkormányzat céljait sem. Az alacsony jövedelműek kerülnének a legnehezebb helyzetbe, akik csak sürgősségi vagy a lényegesen gyengébb ellátásban részesülnének.
Határidő: azonnal
Felelős: polgármester
5)Magyar Falu Programban kiírt pályázatok tárgyalása
Előadó: polgármester
Szalóky Nándor polgármester elmondja, hogy az egyik kiírásban vízelvezető árok, járda és út felújítására lehet pályázni. Javasolja a járdafelújítás folytatását. A Szili kocsma feléig van nyertes pályázatunk, onnan kellene folytatni. 
A másik pályázati kiírásban önkormányzati tulajdonú épület fejlesztése, óvoda, bölcsöde játszóudvar, játszótér fejlesztése, eszköz beszerzés, kommunális eszköz beszerzés, temető fejlesztés, falubusz beszerzés szerepel. Javasolja, hogy a tavaly sikertelen közösségi ház felújításra benyújtott pályázatot frissítsük fel. 
Kolonics Szilvia képviselő megkérdezi, hogy temető wc-re nem lehet-e pályázni,
Szalóky Nándor polgármester elmondja, hogy van wc, csak rendbe kellene tenni.
Tima Zoltán alpolgármester elmondja, hogy bölcsödére lenne szükség.
Szalóky Nándor polgármester elmondja, hogy a falubusz jó, ha eladnánk abból lenne bevétel, de a közösségi ház felújítását.
Megkérdezi, hogy van-e valakinek kérdése, hozzászólása?
Szalóky Nándor  polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 5 igen szavazattal, ellenszavazat, tartózkodás nélkül a következő határozatot hozza:
6/2026. (I.28.) önkormányzati határozat
Nagyacsád Község Önkormányzat Képviselő-testülete úgy döntött pályázatot nyújt be a
1. A Magyar Falu Program keretében a „Települési közlekedési és vízelvezetési infrastruktúra fejlesztése”című alprogramra. (A pályázati kiírás kódszáma: MFP-TKVI/2026) A pályázat tárgya: Nagyacsád, Kossuth u. járdafelújítása, 112 hrsz)
2. A Magyar Falu Program keretében „Önkormányzati tulajdonú ingatlanok fejlesztése, önkormányzati feladatellátáshoz kapcsolódó beszerzések” című alprogramra (MFP/ÖTIFB/2026/ÖTIK) A pályázat tárgya: Közösségi ház felújítása 291 hrsz)
A Képviselő-testület felhatalmazza a polgármestert a pályázat benyújtására és a szükséges intézkedések megtételére.
Felelős: polgármester
Határidő: azonnal
6)A településterv és a településképi arculati kézikönyv készítésével és módosításával összefüggő partnerségi egyeztetés helyi szabályairól szóló …/2026. (….) önk. rendelet elfogadása
Előadó: polgármester
Szalóky Nándor polgármester elmondja, hogy a magyar építészetről szóló 2023. évi C. törvény 225. § (11) bekezdésében felhatalmazást kap Nagyacsád Község Önkormányzatának Képviselő-testülete, hogy a széles körű társadalmi bevonás és a nyilvánosság biztosítása érdekében, a helyi adottságoknak megfelelően rendeletben állapíthatja meg a településterv és a kézikönyv készítéséhez, módosításához a lakossággal, az érdekképviseleti, civil és gazdálkodó szervezetekkel, a vallási közösségekkel, valamint a település közigazgatási területén működő nemzetiségi önkormányzattal, több nemzetiségi önkormányzat esetén valamennyi nemzetiségi önkormányzattal történő partnerségi egyeztetés részletes szabályait.
A településtervek tartalmáról, elkészítésének és elfogadásának rendjéről, valamint egyes településrendezési sajátos jogintézményekről szóló 419/2021. (VII.15.) Korm. rendelet (a továbbiakban: Korm. rendelet) 59. § (1) bekezdés b) pontja szerint a településterv, kézikönyv és településképi rendelet véleményezése helyi partnerségi egyeztetés keretében is történik, ha az önkormányzat partnerségi rendeletében ezt előírja.
A Korm. rendelet 75. § (2) bekezdése értelmében a helyi partnerségi egyeztetésen a település polgármestere
a) javaslatokat kér - a településtervezés megkezdésekor - a településterv, a kézikönyv, a településképi rendelet és azok módosítása vonatkozásában,
b) tájékoztatást ad a településterv, a kézikönyv, a településképi rendelet és azok módosításának tervezett tartalmáról, és
c) a településterv, a kézikönyv, a településképi rendelet és azok módosításának elkészült tervezetét véleményezteti a partnerekkel.
A 75. § (3) bekezdése szerint a partnerségi rendeletben meg kell határozni
a) a partnerek körét, amelyekre a javaslatkérés, tájékoztatás és véleményezés kiterjed,
b) a partnerek tájékoztatásának módját és eszközeit,
c) a partnerek által a tervezetre adott vélemények megadásának módját és határidejét, továbbá azok nyilvántartásának módját,
d) a helyi partnerségi egyeztetés lezárásának a módját.
Az új rendelet megalkotása a megváltozott jogszabályi környezetre tekintettel szükséges.
Megkérdezi, hogy van-e valakinek kérdése, hozzászólása?
Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 5 igen szavazattal, ellenszavazat, tartózkodás nélkül a következő rendeletet alkotja:
1/2026. (I.30.) önkormányzati rendelete
Nagyacsád község Önkormányzat Képviselő-testülete úgy döntött, hogy  a településterv és a településképi arculati kézikönyv készítésével és módosításával összefüggő partnerségi egyeztetés helyi szabályairól szóló, fenti számú rendeletét az előterjesztésben foglaltaknak megfelelően megalkotja.
7)Közvilágítás korszerűsítésre szerződés megkötése
Előadó: polgármester
Szalóky Nándor polgármester elmondja, hogy a közvilágítás korszerűsítésére benyújtott pályázaton nyert az önkormányzat. Megérkezett a támogatói okirat, a Magyar Államkincstárnál a számla megnyitásra került. A Fénysport Lux Kft. árajánlattal nyertük meg  a pályázatot. A képviselővel személyes egyeztetés megtörtént. Bemutatásra kerültek a lámpatestek. Javasolja a szerződés megkötését. Elmondja, hogy előző este elment Nagytevelre, Adásztevelre, Ugodra megnézni a közvilágítást, mivel ez a cég végezte el a korszerűsítést. Adásztevelen a sárgás, meleg fényű, Nagytevelen és Ugodon a fehér, hideg fényű került felszerelésre. A fehér fényűt világosabbnak találta, javasolja, hogy itt is ilyen legyen.
Megkérdezi, hogy van-e valakinek kérdése, hozzászólása?
Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 5 igen szavazattal, ellenszavazat, tartózkodás nélkül a következő határozatot hozza:
7/2026.(I.28.) önkormányzati határozat
Nagyacsád Község Önkormányzat Képviselő-testülete úgy döntött, hogy a Magyar Falu Program  „Közvilágítás korszerűsítésének  támogatása 5.000 fő alatti településeken” (továbbiakban: MFP) című pályázat keretében közvilágítás korszerűsítésre elnyert pályázat megvalósítására szerződést köt  Fénysport Lux Kft.-vel (székhely: 2890 Tata, Agostyáni út 5, asz: 12879029-2-11) nettó 9 518 800 Ft + ÁFA összegben. (bruttó: 12 088 876 Ft) összegben.
Felelős: polgármester
Határidő: azonnal

Szalóky Nándor polgármester megkérdezi, van-e még valakinek kérdése, hozzászólása?
Megállapítja, hogy a Képviselő-testület nyilvános ülésén megtárgyalandó további napirend nincs, kérdés, bejelentés hiányában a 2026. január 28-i nyilvános ülés 19 óra 25 perckor berekeszti.

K.m.f.
Szalóky Nándor                         				          Ivanics Barbara
 polgármester							          jegyző

A jegyzőkönyv tartalmáért felel:
Novák Edit
							               aljegyző

